Ko plačate na bencinskem servisu, nekateri izdajatelji kartice zadržijo sredstva na računu imetnika kartice do zaključka postopka plačila (finančna predavtorizacija), da s tem zagotovijo zadostna sredstva na računu. Ne gre za to, da bi sredstva zadrževali bencinski servisi. Če imate vprašanja v zvezi z zadržanjem sredstev na vašem računu oz. transakcijo pri nakupu goriva, stopite v stik z izdajateljem kartice.
Računi bencinskih servisov in opozorila računov: Obremenitev računa ni izvedena takoj, če končni znesek ni znan. Družba Visa je uvedla te postopke za zavarovanje izdajateljev debetnih kartic Visa, trgovcev in imetnikov kartic. To se najpogosteje zgodi pri plačevanju dobrin, na primer pri plačevanju goriva na samopostrežni bencinski črpalki.
Če denimo uporabite debetno kartico Visa v restavraciji, je kartica lahko avtorizirana še preden se doda napitnina. Pri tovrstnih nakupih lahko izdajatelji debetnih kartic Visa predavtorizirajo sredstva imetnika kartice za kritje predvidenih stroškov transakcije. Ta postopek se imenuje zadržanje oz. predavtorizacija in varuje tako imetnike kartic kot trgovce. Zagotovi, da imetniki kartic ne porabijo več denarja, kot ga imajo in da trgovci prejmejo plačilo za transakcijo. Za večino transakcij velja zadržanje manj kot 24 ur, družba Visa ščiti imetnike kartic in od izdajateljev ali finančnih inštitucij zahteva sprostitev predavtorizacije v roku 72 ur.